b'\n_START_ARTICLE_\nJona (svetopisemska knjiga)\n_START_PARAGRAPH_\nJona je ena izmed knjig Svetega pisma in spada v Staro zavezo. Jona je bil Judovski prerok, ki je verjetno \xc5\xbeivel v 8. stoletju pr. n. \xc5\xa1t.\n_START_SECTION_\nZgodba o Jonu\n_START_PARAGRAPH_\nBog je poslal preroka Jono v Ninive, da bi ljudem povedal, naj se pokesajo svojih grehov. Ker ni hotel iti, se je odpeljal v Tar\xc5\xa1i\xc5\xa1 z ladjo, vendar je nastala velika nevihta. Jona je vedel, da je sam kriv, in rekel mornarjem, naj ga vr\xc5\xbeejo v morje, in neurje se je umirilo. Bog je poslal veliko ribo, da Jona pogoltne. Prerok je bil v ribjem trebuhu tri dni in tri no\xc4\x8di in se pokesal, ker ni ubogal Boga; potem ga je riba vrgla na kopno. Jona je \xc5\xa1el v Ninive in jim rekel, da bo Bog uni\xc4\x8dil mesto, \xc4\x8de se ne pokesajo. Ljudje so se res obrnili od svojih grehov in mesto je bilo re\xc5\xa1eno.'